Diari Oficial de la Generalitat Valenciana


Sumari del DOGV 1976, del 03-03-1993 (1993/827328)

RESOLUCIÓ de 8 de febrer de 1993, de la Direcció General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, de la modificació puntual del pla parcial Pinomar, sobre parcel.lació de les parcel.les 577 i 577-bis i canvi d'ús de la parcel.la 577, al terme municipal de Xàbia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1976

Data del DOGV
:   03-03-1993

Secció del DOGV
:   ALTRES DISPOSICIONS

Número del document
:   1993/827328


Data del document
:   08-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 8 de febrer de 1993, de la Direcció General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, de la modificació puntual del pla parcial Pinomar, sobre parcel.lació de les parcel.les 577 i 577-bis i canvi d'ús de la parcel.la 577, al terme municipal de Xàbia.  
La Comissió Territorial d'Urbanisme, en la sessió del 16 d'octubre de 1992, va acordar: aprovar definitivament la modificació puntual del Pla Parcial Pinomar, sobre parcel·lació de les parcel·les 577 i 577- bis i canvi d'ús de la parcel·la 577 del terme municipal de Xàbia.  
La Comissió Territorial d'Urbanisme, en la sessió del 16 d'octubre de 1992, vist l?expedient abans esmentat i d'acord amb els següents:  
Antecedents de fet  
1. L'ajuntament, en la sessió plenària del 22 de febrer de 1991, va acordar-ne l'aprovació provisional, després de complir els tràmits d'aprovació inicial i d'exposició pública mitjançant anuncis apareguts en el Butlletí Oficial de la Província i en un dels diaris provincials de més difusió.  
2. Aquesta comissió, en la sessió del 20 de juny de 1991, va acordar-ne la suspensió de l'aprovació a fi que l'ajuntament justificàs l'audiència personal concedida als interessats en l?expedient.  
3. L'ajuntament ha presentat a la secretaria permanent d'aquesta comissió la documentació que acredita que ha realitzat la notificació personal de l'aprovació municipal de l?expedient a tots els propietaris de terrenys inclosos en l?àmbit del pla.  
4. La documentació està integrada per memòria, ordenances, i plànols d'informació i ordenació.  
5. L'objecte de l?expedient és la modificació de la parcel·lació del pla parcial Pinomar de Xàbia pel que fa a les parcel·les 577 i 577-A, amb el canvi de la superfície d'aquestes i amb el canvi d'ús de la parcel·la 577 que passa de residencial a serveis.  
Consideracions tècnico- jurídiques  
I. Una vegada l'ajuntament ha corregit com cal la deficiència apreciada per aquesta comissió en l'acord anterior, havent-se realitzat en el termes que estableix l'article 80 de la Llei de Procediment Administratiu la notificació a tots els propietaris de terrenys inclosos en l?àmbit del pla, com prescriu l'article 106 del text refós de la Llei sobre el Règim del Sòl i Ordenació Urbana, aprovat pel Reial Decret legislatiu 1/1992, de 26 de juny, la tramitació es considera correcta, d'acord amb el que estableixen l'article 116 del mateix text refós i els articles del 127 al 130 del Reglament de Planejament, per remissió del 138.2 de l?esmentat text legal, en relació amb l'article 128 d'aquest.  
II. La documentació s'estima completa, d'acord amb l'article 83.5 del text refós de 1992 i amb els articles del 57 al 63 del Reglament de Planejament, i suficient en relació amb el contingut de la modificació.  
III. La modificació es considera tècnicament admissible i no comporta augment d'edificabilitat que requeresca espais lliures més grans ni canvi d'ús de zones verdes definides en el pla parcial.  
IV. La Comissió Territorial d'Urbanisme és competent per a l'adopció d'aquest acorda en virtut del que disposen l'article 5 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana, i l'article 118.3.b) del text refós de la Llei sobre el Règim del Sòl i Ordenació Urbana, aprovat pel Reial decret legislatiu 1/1992, de 26 de juny, en relació amb el 128 del mateix text legal.  
Vistos el preceptes legals esmentats i la resta de disposicions aplicables, va acordar: aprovar definitivament la modificació puntual del pla parcial Pinomar sobre parcel·lació de les parcel·les 577 i 577- bis i canvi d'ús de la parcel·la 577. L'ajuntament ha de publicar íntegrament en el Butlletí Oficial de la Província d'Alacant les ordenances i normes urbanístiques, a fi de la seua vigència, d'acord amb el que se estableix l'article 70.2 de la Llei Reguladora de Bases de Règim Local en relació amb l'article 124.3 del text refós sobre reforma del règim del sòl i ordenació urbana, de 26 de juny de 1992, i notificar el contingut d'aquesta resolució a tots els interessats que apareguen en l?expedient.  
Cosa que es fa pública, d'acord amb el que estableixen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Contra aquests acords, que no exhaureixen la via administrativa, es pot interposar recurs d'alçada davant el Conseller d'Obres Públiques, Urbanisme i Transports, en el termini de 15 dies, d'acord amb el que disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 8 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.